**Felhasználói leírás a Nevelőszülők jelentése funkcióhoz**

A szociális, gyermekjóléti és gyermekvédelmi igénybevevői nyilvántartásról és az országos jelentési rendszerről szóló 415/2015. (XII. 23.) Korm. rendelet 12. § (1) *b)* szerint nevelőszülői ellátás esetén havonta, a jelentési időpontot követő öt napon belül be kell jelenteni a jelentési időpontban nevelőszülői foglalkoztatási jogviszonyban álló nevelőszülők számát.

*(Jelen anyagban a napok alatt minden esetben naptári napokat kell érteni, adott napon a záró határidő 23.59 időpontig értendő.)*

A jelentési felület a **Jelentések** menüpont alatt található meg.

 Szerkesztéssel belépve megjelenik a kitöltendő rubrika, ide kell beírni a jelentési időpontban, (vagyis adott hónap 1. napján) **Foglalkoztatott nevelőszülők számát**. A jelentést a rubrika kitöltése után a **Rögzítve** gombra kattintva kell véglegesíteni.



Csak az adott hónap 1. és 6. között látható a **Szerkeszt** gomb, illetve jelentés megtétele után a **Módosít** gomb. Adott hónap 7. napjától, teljesített jelentés esetén a **Megtekint** gomb lesz látható, és a jelentés az adott hónapra vonatkozóan már nem módosítható.





Ha nem történt jelentés, akkor adott hónap 7. napjától **üresen jelenik meg** a Művelet oszlop.

A későbbiekben a jelentési felület minden hónap 1 – 6. között lesz **szerkeszthető** állapotú, a többi napokon **megtekinthető** állapotú lesz. A leadott jelentések minden hónap 6. napját követően már nem módosíthatóak.

Aki az adott havi jelentést elmulasztotta, azt nem pótolhatja, a következő hónapban rögzítheti kizárólag. A tévesen rögzített jelentési adat sem korrigálható csak adott hónap 6. napjáig.

Amennyiben a fentiekkel összefüggésben bármilyen kérdése van, hívja a KENYSZI telefonos ügyfélszolgálatát a (061)-462-6670 telefonszámon, vagy írjon a kenyszi@onyf.allamkincstar.gov.hu email címre.

Köszönjük az együttműködését!

Magyar Államkincstár, Szociális Ellátások Főosztálya